Linux

**A Linux egy**[**operációs rendszer**](https://hu.wikipedia.org/wiki/Oper%C3%A1ci%C3%B3s_rendszer)**, a**[**szabad szoftverek**](https://hu.wikipedia.org/wiki/Szabad_szoftver)**és a**[**nyílt forráskódú**](https://hu.wikipedia.org/wiki/Ny%C3%ADlt_forr%C3%A1sk%C3%B3d)**programok egyik legismertebb példája.**

**A „Linux” elnevezés szigorú értelemben véve a**[**Linux-rendszermagot**](https://hu.wikipedia.org/wiki/Linux-rendszermag)**jelenti, amelyet**[**Linus Torvalds**](https://hu.wikipedia.org/wiki/Linus_Torvalds)**kezdett el fejleszteni**[**1991**](https://hu.wikipedia.org/wiki/1991)**-ben. A köznyelvben mégis gyakran a teljes**[**Unix-szerű**](https://hu.wikipedia.org/wiki/Unix-szer%C5%B1)**operációs rendszerre utalnak vele, amely a**[**Linux-rendszermagra**](https://hu.wikipedia.org/wiki/Linux-rendszermag)**és az**[**1983**](https://hu.wikipedia.org/wiki/1983)**-ban,**[**Richard Matthew Stallman**](https://hu.wikipedia.org/wiki/Richard_Matthew_Stallman)**vezetésével indult**[**GNU**](https://hu.wikipedia.org/wiki/GNU)**projekt keretében született alapprogramokra épül. A Linux pontosabb neve ebben az értelemben GNU/Linux.**

**A „Linux” kifejezést használják**[**Linux-disztribúciókra**](https://hu.wikipedia.org/wiki/Linux-disztrib%C3%BAci%C3%B3)**(terjesztések) is, ám ilyenkor általában a disztribúció nevét is hozzáteszik. Egy-egy disztribúció olyan összeállítás, amely az alaprendszeren túl bizonyos szempontok alapján összeválogatott és testre szabott programokat tartalmaz.**

**A Linux a**[**szerverek**](https://hu.wikipedia.org/wiki/Kiszolg%C3%A1l%C3%B3)**és**[**személyi számítógépek**](https://hu.wikipedia.org/wiki/Szem%C3%A9lyi_sz%C3%A1m%C3%ADt%C3%B3g%C3%A9p)**mellett – elsősorban**[**nyíltságának**](https://hu.wikipedia.org/wiki/Szabad_szoftver)**köszönhetően – megtalálható sok összetett elektronikus eszközben, így hálózati eszközökben (például**[**routerek**](https://hu.wikipedia.org/wiki/Router)**), hordozható eszközökben (például**[**mobiltelefonok**](https://hu.wikipedia.org/wiki/Mobiltelefon)**, okostelefonok, PDA-k, hordozható hanglejátszók, órák), háztartási gépekben, szórakoztató elektronikai berendezésekben (például asztali DVD-lejátszók, videojáték-konzolok, set-top-boxok) is. Bizonyos területeken (például**[**webszerverek**](https://hu.wikipedia.org/wiki/Webkiszolg%C3%A1l%C3%B3)**,**[**szuperszámítógépek**](https://hu.wikipedia.org/wiki/Nagyg%C3%A9p)**esetében) a legmeghatározóbb operációs rendszernek számít, ám az utóbbi években személyi számítógépekre (**[**asztali gépek**](https://hu.wikipedia.org/wiki/Asztali_sz%C3%A1m%C3%ADt%C3%B3g%C3%A9p)**,**[**hordozható gépek**](https://hu.wikipedia.org/wiki/Notebook)**) is egyre szélesebb körben telepítenek valamilyen Linux disztribúciót. Az egyre szélesebb elterjedtség köszönhető részben az Ubuntunak, részben pedig a netbookok elterjedésének.**